Държавен вестник, бр. 110, 2024 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  110
1. допуснатите до договарянето участни­
ци по входящи номера на заявленията им и 
съответната група медицински изделия, за 
която са допуснати;
2. дата и график, по който ще се отварят 
ценовите предложения за участниците, заявили 
групи медицински изделия по чл. 25, ал. 2, т. 3;
3. предложените най-ниски цени за съот­
ветните групи медицински изделия по чл. 25, 
ал. 2;
4. дата и график, по който ще се проведе 
договарянето на отстъпки от цените по чл. 26, 
ал. 3, т. 11 и чл. 26, ал. 4, т. 6, за участни­
ците, заявили групи медицински изделия по 
чл. 25, ал. 2.
Чл. 30. (1) Комисията отваря ценовите 
предложения на участниците, заявили групи 
медицински изделия по чл. 25, ал. 2, т. 3 в 
тяхно присъствие. Председателят/заместник-
председателят и двама членове на комисията 
се подписват върху всяка страница от ценовото 
предложение.
(2) Допускат се предложенията на участ­
ниците, заявили равна или по-ниска цена от 
стойността по чл. 25, ал. 3, т. 5.
Чл. 31. Процедурата по договаряне на от­
стъпки от предложените цени се провежда в 
срок до 10 работни дни от публикуването на 
графика по чл. 29, ал. 12, т. 4.
Чл. 32. (1) С всеки от допуснатите участ­
ници, заявили групи медицински изделия по 
чл. 25, ал. 2, т. 1 и 2, комисията подписва 
двустранен протокол, в който се отразяват 
медицинските изделия по групи, предложената 
цена, направеното от участника предложение 
за отстъпка от цената и постигнатата окон­
чателна продажна цена по смисъла на § 1, 
т. 29а от Закона за медицинските изделия.
(2) В протокола по ал. 1 се вписват и тър­
говците на едро, които са оправомощени от 
производителите или търговците на едро с 
медицински изделия/техните упълномощени 
представители да доставят вписаните в прото­
кола медицински изделия, ако те са различни 
от заявителите.
(3) Всеки от допуснатите участници, за­
явили групи медицински изделия по чл. 25, 
ал. 2, т. 3, подава предложение за отстъпка, 
в което се отразяват медицинските изделия 
по групи, предложената цена, направеното 
от участника предложение за отстъпка от 
цената и постигнатата окончателна продажна 
цена по смисъла на § 1, т. 29а от Закона за 
медицинските изделия.
(4) Когато в процедурата бъдат заявени 
едни и същи медицински изделия на един и 
същ производител с един и същ сертификат 
за маркировка „СЕ“ от различни заявите­
ли и окончателната им продажна цена по 
ал. 1 е различна, комисията реферира към 
най-ниската предложена цена, като отправя 
покана към всички останали заявители да се 
реферират към нея.
(5) В случаите по ал. 4, когато заявител 
не се реферира към предложената най-ниска 
продажна цена за конкретно медицинско из­
делие, то същото не се допуска до включване 
в списъците по чл. 34, ал. 1.
(6) Комисията извършва комплексна оценка 
на предложенията по ал. 3 и в съответствие с 
резултатите от нея ги определя за заплащане 
на производител/търговец на едро/упълномо­
щен представител при стойност 100 на сто.
(7) Когато за някоя от групите/подгрупите/
групите по технически изисквания медицински 
изделия има предложения, които не попадат 
в хипотезата на чл. 30, ал. 2 и с цел обезпе­
чаване на достъпа на здравноосигурените 
лица до всички групи от спецификацията 
по чл. 25, ал. 1, комисията може да допусне 
същите, като ги определи за заплащане на 
лечебни заведения за болнична помощ съг­
ласно чл. 25г, т. 2.
Чл. 33. (1) В срок 7 работни дни от про­
веждането на процедурата по чл. 26, ал. 1 
комисията извършва оценка и изготвя заклю­
чителен протокол, в който предлага стойност, 
до която НЗОК да заплаща за всяка група/
подгрупа/група по технически изисквания 
медицински изделия.
(2) Комисията представя заключителния 
протокол чрез управителя на НЗОК на НС на 
НЗОК, който утвърждава стойностите, които 
НЗОК ще заплаща за всяка група/подгрупа/
група по технически изисквания медицински 
изделия.
(3) След утвърждаването по ал. 2 НЗОК 
обявява на интернет страницата си стойността 
за всяка група/подгрупа/група по технически 
изисквания медицински изделия.
(4) В срок до 3 работни дни след обявяване 
на стойността по ал. 3 участниците в проце­
дурата, заявили съответни групи/подгрупи/
групи по технически изисквания медицински 
изделия по чл. 25, ал. 2, т. 1 и 2, писмено 
заявяват пред НЗОК желанието си съответ­
ното/ите медицинско/и изделие/я, вписано/и 
в протокола по чл. 32, ал. 1, да бъде/бъдат 
заплащано/и със средства от бюджета на 
НЗОК, като подписват декларация по образец, 
утвърден от управителя на НЗОК.
(5) В срок до 30 работни дни след обя­
вяване на стойността по ал. 3 участниците, 
заявили съответни групи/подгрупи/групи по 
технически изисквания медицински изделия по 
чл. 25, ал. 2, т. 3 сключват договори с НЗОК 
по образец, утвърден от управителя на НЗОК.
Чл. 34. (1) След приключване на процедура­
та по чл. 26, ал. 1 НЗОК допълва действащите 
списъци с конкретни медицински изделия, 
принадлежащи към съответната група/подгру­
па/група по технически изисквания.